19.03.2008
5 - Сýрат Альмáида /Шун/
/Мадúнатехь доьссина ‚ 120 аят ду/
Аллáх1а ц1арца дóзадóцуш шортá а , дáимнá а болу къинхéтаман Дá волчу

1.Х1ай шаьш /Дéлах/ тешнарш ! Кхóчуш бé /шайн/ берташ /ч1áг1амаш/ ! Шуна /даъа/ магийна даьхнех хьайба , /цуьнах/ шá шуна /цамагош/ доьшуш /дерг/ дóцург , /шуна/ талла мегаш дóцуш , шу ихьрам дихкина долуш . Баккъалла а Аллах1а Шéна лаьа кхел йо . 
2. Х1ай шаьш /Дéлах/ тешнарш ! Аш мага ма дé /шайна/ Аллах1ан /хьаждехкаран/ лáмасташ /билгалóнаш хийцар/ а , /мага/ ма бé /шéна чохь т1ом барх/ бихкина /болу/ бутт а , /мага ма дé/ г1урбан /дáлош долу/ хьайбá а , /билгалонна/ кóчарш оьхкинарш /схьадáхар/ а , /хьáрамчух/ дихкина /долу хьаж/ ц1а /бахка/ луурш /т1амца бухатóхар/ а , шаьш шайн /дагахь/ Дéлéра /рицкъан/ комаьршалла а , /Иза/ рéзахилар а лоьхуш /болу/ ! Шаьш ихьрам д1адаьккхача талла /шайна лаахь/ . Шу ма дуьгийла цхьана къóмé болчу цабéзамó - /хьáрамчух/ Дихкинчу маьждигах цáра шаьш духатóхарна - аш /цаьрца/ мостаг1алла лéлорна /т1е/ ! Вовшашна г1о дé диканнá а , /Дéлах/ кхéрарнá а т1ехь , вовшашна г1о ма дé къилахь долчуннá а , мостаг1аллийнá а т1ехь . Аллах1ах кхéра , баккъалла а Аллах1 та1зар ч1óг1а долуш ву /шуна/ .
3.Шуна /яъа/ хьáрам йина къéелларг а , /1áнийна/ ц1ий а , хьакхин жижиг а , шéна Аллах1ан /ц1арца/ дóцуш урс хьаькхнарг а , садукъдинарг а , /цхьаъ/ тоьхна дийнарг а , /лакхáра/ чудоьжна делларг а , /шéна/ ма1а 1оьттина дийнарг а , экхó /шена/ катоьхнарг а , аш /цуьнан садáлалé/ урс хьаькхнарг дóцург , ц1уйшна т1ехь урс хьаькхнарг а , пхерчашца /палтосуш/ аш дáкъа /билгал/ дар а . И /хьахийнарш яар/ пéсакъалла ю . Тахана догдиллина шаьш /Дéлах/ цатешначáра шун динах /шу духатóхарх/ , цáрех ма кхéра шу , Соьх кхéра ! Тахана Ас шуна кхóчуш дина шун дин , дуьзна шуна Сан зовкх , рéзахилла Сó шуна ислам динца . Шá мацаллехь /цуьнах ца кхаьлча/ ца ваьлларг , къилахьчуьнга /шá/ тийжаш вóцуш , баккъалла а Аллах1 /ишттачунна/ гечдеш , къинхéтам беш ву .
4.Цáра хьоьга хоьтту шайна х1у магийна . Ахь áла : « Шуна магийна ц1ена /пайден/ дерш а , áкхаройх /а , олхазарех а/ аш ж1алех талла 1áмийнчáра лаьцнарг а . Аш цáрна 1áмадо Аллах1а шайна 1áмийначух . Аш йаъа цáра шайна лаьцначух . Аллах1ан ц1е йáккха цу т1ехь . Аллах1ах кхéра , баккъалла а Аллах1 хьесапна чехка ву /шуна/ .
5.Тахана шуна магийна ц1ена /пайден/ дерш . /Дáла/ Шайна жайна деллачéран юург шуна хьáнал ю , шун юург цáрна хьáнал ю . Муъмазударех /болу/ оьзда /ц1ена/ берш а , шоьл хьáлха шайна жайна деллачáрех /болу/ оьзда /ц1ена/ берш а /хьáнал бина шуна/ , аш цáрна цéран тéмаш /мéхаш/ д1абелча , /шаьш и/ ялош долуш , нáхацалéлаш а , /цáрех шайна/ éзарш лоьцуш а доцуш . Ткъа шá /Дéлах/ тéшарх вухакхетнарг /милла велахь/ , бакъ долуш цуьнан 1амал /эрна/ йайна . Эхартахь иза хир ву эшначáрех .
6.Х1ай шаьш /Дéлах/ тешнарш ! Шайна лáмазна х1итта лиъча аш йила шайн яххьаш а , гóлашка /кхáччалц/ куьйгаш /пхьаьрсаш/ а , шайн кортошна /т1еда/ куьгхьакха , кóгаш /била/ хьорканашка /кхáччалц/ . Шаьш лийчар т1едоьжна хилча ц1анлó . Шу цомгуш , я некъаца хилча , я шоьх цхьаъ хьоштаг1éра веача , я шу зударех кхетча , /т1áккха ц1андала/ шуна хи ца карийнехь , аш тéма диэ ц1енчу лáттаца , аш хьакха цуьнах шайн яххьех а , шайн куьйгех /пхьаьрсех/ а . Аллáх1ана ца лаьа шуна т1ехь гаттó /халó/ ян , амма Цуна лаьа шу ц1андá а , шуна т1ехь Шен зовкх кхачуш дá а . Шу баркаллé хила мега .
7.Дагадаийта шайна т1ийра Аллах1ан зовкх а , /дагаяийта/ Цуьнан ч1áг1ó а , Цó шоьца шá йина йолу , аш аьллачу хéна : « Тхýна хезна , тхо муьт1ахь хилла » . Аллах1ах кхéра , баккъалла а Аллах1 хууш ву /адамийн/ кийранашкахь дерг .
8. Х1ай шаьш /Дéлах/ тешнарш ! Шу хила Аллах1ан доьхьа д1ах1иттé , нийсонца тéшаш /хилла/ . Шу ма дуьгийла цхьана къóмé болчу цабéзамó нийсó ца ярé /хáрцóнé/ ! Нийсó éлаш /массáрцá/ , и герга ду /шуна Аллах1ах/ кхéрарна . Баккъалла а Аллах1 аш дийриг девзаш /хууш/ ву /шуна/ .
9.Аллах1а /дика/ ч1áг1ó йина шаьш /Дéлах/ тешначáрнá а , диканаш динчáрнá а : цáрна гечдар а , йоккха ял а ю .
10.Шаьш /Дéлах/ цатешнарш а , Тхан áяташ харцдинарш а - уьш жоьжахатин дай бу .
11.Х1ай шаьш /Дéлах/ тешнарш ! Дагадаийта шайна т1ийра Аллах1ан зовкх , /цхьана/ къóмана /нáхана/ шуна т1е шайн /ямарт/ куьйгаш кховдó дагадеанчу хéна , Цó духатуьйхира шоьх цéран куьйгаш . Аллах1ах кхéра ! Аллах1ана т1етовжийла муъманáх ! 
12./Дéлóра/ Бакъ долуш , Аллах1а ч1áг1ó ийцира Исраилан к1енташкара . Óха хьажийра цáрех шийтта векал . Аллах1а элира : « Баккъалла а Со шоьца ву . /Дéлóра/ Аш лáмаз /х1отта/ дахь , закат лáхь , Сан элчанех тéшахь , цáрна г1ó дахь , Аллах1ана /доьхьа/ хаза дéкхар лахь , т1аккха Ас шун вóнаш д1адóхур ма ду , Ас шу дохуьйтур ма ду шайна к1елахула тáтóлаш лéлачу /ялсаманин/ бошмашка . Ткъа шоьх цул т1аьхьа а шá /Дéлах/ цатешнарг , бакъ долуш и тила ма велла нийсачу новкъах .
13.Цáра шайн ч1áг1ó йóхóрна , Óха цáрна не1алт элира , цéран дегнаш къиза /дéра/ дира , /Дéлан/ дош хуьйцу цáра шен меттигашкара , шайна /Товрат чохь/ шá хьахийначух /цхьа/ дáкъа дицдира цáра , хьо ца соцу хьайна цаьргара ямартлó хаъаяларха , цáрех /Тхоьх тешна/ к1еззиг бóцурш . Гечдиэ цáрна , къинт1éра вáла , баккъалла а Аллах1ана дикадийраш бéза . 
14./иштта/ Шаьш : « Баккъалла а тхо насáраш /1ийсан динехь/ ду » - аьллачаьргарá а ийцира Óха цéран ч1áг1ó , /амма/ шайна /жайнахь/ шá хьахийна долчух /цхьа/ дáкъа дицдира цáра , т1аккха /вовшашка/ мостаг1аллá а , цабéзам а тесира Óха цáрна юккъé къéмат денналц . Аллах1а /эхартахь/ дуьйцур ду цáрна цáра /дуьнéнахь/ деш хилларг . 
15.Х1ай жайнан ох1ла ! Бакъ долуш шуна веара Тхан элча , жайнах аш хьулдеш хиллачух шá шуна дуккхá а билгалдеш , шá /цуьнах/ дуккхá а шуна гечдеш . Бакъ долуш шоьга деана Аллах1éра нур а , билгала жайнá а .
16.Аллах1а , Шен рéзахиларна т1аьхьах1оьттинарг , шéца мáшаран некъашка нисвеш /долу/ а , Шен пурбанца бóданашкара нуьрé бóху Цó уьш , нийсачу новкъá бóху Цó уьш . 
17./Дéлóра/ Бакъ долуш , /Дéлах/ цатешна шаьш аьлларш : « Баккъалла а Аллах1 - Иза - Марьяман к1ант Масихь /1ийсá/ ву » . Ахь áла : « Мила ву /т1аккха/ Аллáх1éра /1áзапах/ цхьа х1ума /духатóхар шен/ карахь долуш , Цунна лиъча х1аллак ванн Марьяман к1ант Масийхь а , цуьнан нáнá а , шá лаьттахь мел верг а ? » . Аллах1ан /долахь/ ду стиглашин а , лаьттан а , цаьршинна юккъехь /мел/ долчун а паччахьалла . Аллах1 массó х1уманна т1ехь ницкъ кхóчуш ву . 
18.Жуьгташá а , насáрашá а элира : « Тхо Аллах1ан к1ентий а , Цуьнан дукхадéзарш а ду » . Ахь áла /цаьрга/ : « Т1аккха Цó - шу къинош бахьнехь - шуна 1áзап х1унда до ? » . Мелхó а , шу Цó кхоьллинчáрех /кхидерш санна/ адамаш ду . Шéна луучунна гечдо Цó , Шéна луучунна 1áзап до . Аллах1ан /долахь/ ду стиглашин а , лаьттан а , цаьршинна юккъехь /мел/ долчун а паччахьалла , Цуьнга ду /цéран/ дерзар .
19.Х1ай жайнан ох1лу ! Бакъ долуш , шуна веана Тхан элча /Мухьаммад/ , шуна /шар1/ билгалдеш , элчанашкар /хабар дáр д1ахаьдначу/ муьрехь , шоьга ца áлийта : « Тхýна-м ца веана /цхьá/ кхаъ боккхург а , /ца веана/ д1ахьéдархó /кхéрам тосург/ а » . /бехказа ма дийла/ Бакъ долуш , шуна веара кхаъ боккхург а , д1ахьéдархó а . Аллах1 массó х1уманна т1ехь ницкъ кхóчуш ву . 
20.Мусас элира шен къóмé : « Х1ай сан къам ! Дагадаийта шайна т1éра Аллах1ан зовкх - пайхамарш хилийтара Цó шуна юккъехь , элий бира Цó шоьх , 1áламех цхьанненнá Шá ца делларг делира Цó шуна
21.Х1ай сан къам ! Чу г1ó безачу махка , Аллах1а шуна шá язбина /ч1áг1ó йина/ болу , /кхéралой/ духа ма довла , т1аккха шу эшна доьрзур ду »
22.Цáра элира : « Х1ай Мýсá ! Баккъалла а цу чохь наьрт-къам ду , баккъалла а тхо цу чу г1ýр ма дац уьш цу чуьра áрабовллалц , ткъа уьш цу чуьра áрабовлахь т1аккха баккъалла а тхо чу г1ур ду » 
23.Шаьш /Аллах1ах/ кхоьручáрех /волчу/ , Аллах1а шайна зовкх деллачу шина стага /цаьрга/ элира : « /кхéра ца кхоьруш/ Чуг1ó уьш болчу не1арéхула . Шу цу чудахча , баккъалла а шу тоьлларш /ма/ ду . Аллах1ана т1етовжа , шу муъманах делахь »
24.Цáра элира : « Х1ай Муса ! Баккъалла а тхо цу /шахьар/ чу г1ýр ма дац цкъá а , уьш цу чохь /бéхаш/ мел бу . Д1авалó хьó а , хьан Дéлá а , аш-шимма т1ом биэ /цаьрца/ . Баккъалла а тхо кхузахь /хевшина/ 1ийр ду » 
25.Цó /Мусас/ элира : « Х1ай сан Дéла ! Баккъалла а сан карахь дац /Хьан дин тóлó/ сан дег1 а , сан вашá а дóцург /х1уммá/ , /бакъонца/ къастадéхьа тхýна а , пéсакъ къóмана а юккъехь /дерг/ »
26.Цó элира : « /иштта делахь/ Т1аккха баккъалла а и /мохк/ бихкина бу цáрна шовзткъа шарахь , лаьттахула боьвлла /тилла/ лéлар бу уьш . Ахь г1айг1а ма йé пéсакъ къóмана /нáхана/ »
27.Дийца цáрна бакъонца Áдаман шина к1ентан хабар - сáг1а даьккхира цаьршимма , т1аккха цаьршиннах цхьаьнгара къóбалдира , вýкхуьнгара къóбал ца дира . /оьг1азвахана/ Цó /Къáбила/ элира : « /Дéлóра/ Ас вуьйр ма ву хьо » . Цó /Х1áбила/ элира : « Баккъалла а Аллах1а /сáг1а/ къóбал до /Шéх/ кхоьручаьргара . 
28./Дéлóра/ Ахь сýна т1е куьг кховдадахь со верхьама , со ма вац сайн куьг хьýна т1е кховдор волуш хьо верхьама , баккъалла а со кхоьру Аллах1ах - 1áламин Дéлах . 
29.Баккъалла а сýна лаьа хьо /Дéлé/ верза сан /вéран/ къацá а , хьан /кхидолчу/ къацá а , т1аккха хьо хила /жоьжахатин/ ц1еран дайх . Иза – зуламхойн бéкхам бу »
30.Цуьнан дéг1ó дайдира /хаздира/ цунна шен ваша вер , цó вийра иза , т1аккха иза хилира эшначáрех
31.Аллах1а къиг яийтира , /еллачу къийгана т1е/ шá латта хьоьрсуш /хьоькхуш/ , Шá цунна /Къáбилна/ гайтархьама шен вешин дакъа цó мýха хьулдан дéза . Цó /Къáбила/ элира : « Х1ай сан бáла - я1 ! Г1óрасиз хили ткъа со , х1ара къиг санна хиларх , сан вешин дакъа айса д1ахьулдан » . Т1аккха иза хилира дохкóбевллачáрех . 
32.Цундéла , Óха яздина /т1едóжийра/ Исрáилан к1енташна ; баккъалла а шá цхьа дег1 дийнарг /милла велахь/ , /и дéр/ цхьана дéг1ана /дуьхьал/ доцуш , я лаьттахь /цó бечу/ цхьана бóхамна /дуьхьал доцуш/ , баккъалла а шá дерригé адам дийча санна /ма/ ву . /ткъа/ Шá и дендинарг /милла велахь/ , баккъалла а шá дерригé адам дендича санна /ма/ ву . /Дéлóра/ Бакъ долуш цáрна баьхкира Тхан элчанаш билгалóнашца , т1аккхá а баккъалла а цáрех дукхах берш цул т1аьхьá а лаьттахь /Дéлан дóзанел/ т1ехбуьйлуш ма бу .
33.Баккъалла а шаьш Аллах1ацá а , цуьнан элчанцá а т1омбечéран а , лаьттахь бóхамца лéлачéран а бéкхам - шаьш байъар а , шаьш /жá1ар т1е/ ирх охкар а , я шайн куьйгаш а , шайн когаш а пурх хéдор а , я махках бáхар а бу . Иза - цáрна дуьнéнахь /йолу/ сийсазаллá ю . /ткъа/ Эхартахь цáрна доккха 1áзап /хир/ ду . 
34.Шаьш дохкобевлларш бóцурш , шайна т1ехь /кхел ян/ шун ницкъ кхáчале . Шуна хаийла баккъалла а Аллах1 гечдийриг , къинхéтамéниг вуйла .
35.Х1ай шаьш /Дéлах/ тешнарш ! Аллах1ах кхéралуш , Цунна гергалла лахалуш , Цуьнан новкъахь /г1áзот деш/ къахьéгалуш . /т1аккха/ Шу дéкъал хила тарло .
36.Баккъалла а шаьш /Дéлах/ цатешнарш , бакъду лаьттахь /мел/ дерг дерригé а , цуьнца кхин оццул а цéран хилча , уьш цуьнца /и махийна делла/ къéмат дийнан 1áзапах хьалхабовла , цаьргара и къóбал дина хир дáцара . Царна лазош долу 1áзап ду .
37.Цáрна лаьа шаьш /жоьжахатин/ ц1ергара áрабовла , бац уьш цу чуьра áрабевр болуш , цáрна диллина /гуттар лаьтта/ 1áзап /хир/ ду .
38.Къу-стаг а , къу-зудá а , аш хáдадé цаьршиннан куьйгаш , цаьршимма /гул/ динчунна бéкхамна - Аллах1éра /долчу/ г1ýданна . Аллах1 сийлахь , кхéтамé /верг/ ву . 
39.Ткъа шен зуламал т1аьхьа шá дохкóваьлла , /шен/ 1амал тóйинарг /милла велахь/ , баккъалла а Аллах1а къóбал до цуьнан тóба . Баккъалла а Аллах1 гечдийриг , къинхéтамéниг ву .
40.Хьýна ца хиъна /тов/ , баккъалла а Аллах1 - стиглашин а , лаьттан а паччахьалла Цуьнан дуй ? Шéна луучунна 1áзап до Цó , Шéна луучунна гечдо . Аллах1 массó х1уманна т1ехь ницкъ кхóчуш ву .
41.Х1ай элча ! Хьо г1айг1анé ма войла шаьш /Дéлах/ цатéшарехь сихóечáра , шайн батошца шаьш аьллачáрех /болу/ « Тхо /Дéлах/ тешна » шайн дегнаш тешнá дóцуш . Шаьш жуьгтийн динехь болчáрех бу хáрцонга ладýг1урш а , хьо волчу ца баьхкинчу кхéчу нáхé ладýг1урш а , /шен меттигéра/ дош хуьйцу цáра /Аллах1а/ цуьнан меттигаш /билгалйинчул/ т1аьхьа , шаьш óлуш : « Шайна х1ара /жоп/ лахь /къобал дай/ т1еэца и , шайна и ца лахь ларлóлаш /и схьаэцарх/ » . Аллах1ана шá зен луург /милла велахь/ , хьан карахь /хир/ ма дац /и духатóхарехь/ цунна /дан/ Аллах1éра цхьá х1ума . Уьш - Аллах1ана шайн дегнаш ц1андан ца лиънарш бу . Цáрна сийсазалла ю дуьнéнахь , /ткъа/ эхартахь цáрна доккха 1áзап /хир/ ду .
42./уьш/ Хáрцонга ладýг1урш , хьáрам дерг дуурш бу . Хьо волчу уьш баьхкича , цáрна юккъехь кхел йé , я цáрех д1аверза . Хьо цáрех д1аверзахь , цáра хьýна цхьá зен дийр ма дац . Ткъа ахь кхел йахь , нийсонца кхел йé ахь цáрна юккъехь . Баккъалла а Аллах1ана нийсóйийраш бéза /хьуна/ .
43.Цáра хьоьга кхел мýха йойту , шайгахь Таврат долуш , шéна чохь Аллах1ан кхел йолу ? Т1аккха д1абоьрзу уьш цул т1аьхьа , уьш ма бац муъманах .
44.Баккъалла а Óха доссийна Таврат , шéна чохь нийса некъ а , серлó а йолуш , шаьш /Дáлла/ муьт1ахь хиллачу пайхамаршá а , жуьгтийн молланашá а , /цéран/ 1éламнáхá а кхел йеш долу , шаьш жуьгтийн динехь болчáрна , Аллах1ан жайнах шайга лардайтинчуьнца , уьш бара цу т1ехь тéшаш . Нáхах ма кхéра , Соьх кхéра ! Ма хийца Сан áяташ /дуьненан/ к1еззигчу мéхах . Шá Аллах1а доссийначуьнца /цуьнах ца ваьшна/ кхел ца йинарг /милла велахь/ , уьш бу уьш керстанаш .
45.Óха яздина /т1едиллира/ цáрна цу /Таврат/ чохь ; баккъалла а дéг1а дуьхьал дег1 , б1аьрга дуьхьал б1аьрг , мера дуьхьал мара , лерга дуьхьал лерг , церга дуьхьал церг , чевнаш бéкхам болуш ю . Шá и /ч1ир/ йитинарг /милла велахь/ , иза цунна /къинойх/ ц1анвалар /хир/ ду . Шá Аллах1а доссийначуьнца /цуьнах ца ваьшна/ кхел ца йинарг /милла велахь/ , уьш бу уьш зуламхой .
46.Óха /шуна/ ваийтира цáрна /пайхамаршна/ т1аьххьé Марйаман к1ант 1ийсá , Таврáтах шел хьалха /деана/ дерг /шá/ бакъдеш . Óха цуьнга делира Инжийл , шéна чохь нийса некъ а , серлó а /йолуш/ , Таврáтах шел хьалха /деана/ дерг /шá/ бакъдеш /долуш/ , /Дéлах/ коьручáрна /шá/ нийса некъ а , хьéхам а болуш . 
47.Инжийлан ох1лунó кхел йойла , Аллах1а цу чохь доссийначуьнца . Шá Аллах1а доссийначуьнца /цуьнах ца ваьшна/ кхел ца йинарг /милла велахь/ , уьш бу уьш пéсакънáх .
48.Óха жайна доссийна хьоьга бакъонца , жайнех шел хьалха /деана/ дерг /шá/ бакъдеш , /шá/ цу т1ехь теш /тéшамé/ долуш . Аллах1а доссийначуьнца кхел йé цáрна юккъехь , бакъóнах хьайга деанчух /д1á а вирзина/ цéран лаамашна т1аьхьа ма вáза . Шоьх /къаьмнех/ х1óраннá а Óха дина /шар1а/ низам а , /билгала/ некъ а . Аллах1ана лиънехь , Цó шу цхьа уммат дина хир дара , делахь а /Цунна ца лиъна и…/ Шá шу зерхьама Шá шуна деллачуьнгахь . Диканашкахь къовсалó . Аллах1é ду шун массéран дерзар . Т1аккха Цó шуна дуьйцур ду шу шéгахь дéкъалуш хилларг . 
49.Аллах1а доссийначуьнца кхел йé цáрна юккъехь , цéран лаамашна т1аьхьа ма вáза , ларлó цáрех , Аллах1а хьайга доссийна цхьадолчух цáра хьо /лéвина/ д1ахьовзóрах . Ткъа уьш /бакъóнах/ д1аберзахь , хьýна хаийла баккъалла а Аллах1ана цéран цхьадолчу къиношна уьш бáланé лéца лаъар . Баккъалла а нáхах дукхах берш пéсакънáх ма бу . 
50.Сонталлийн /зáман/ кхел лоьху тов цáра ? Мила ву Аллах1ал тоьлуш /говза/ тéшачу нáхана хьукмадарехь? 
51.Х1ай шаьш /Дéлах/ тешнарш ! Ма лéца жуьгтий а , /1ийсан динéра/ насáраш а гергарнаш /хьéший/ ! Цáрех цхьаберш вýкхéран гергарнаш /уьш вовшийн доттаг1ий/ бу . Шоьх уьш хьéший лаьцнарг /милла велахь/ , баккъалла а иза цáрех ву . Баккъалла а Аллах1а ца нисдо зуламé къáм .
52.Хьýна го шайн дегнаш чохь /мунéпикъалла/ цамгар ерш цаьрца /хьéший хила/ сихóеш , /бехказлонна/ шаьш óлуш : « Тхо кхоьру тхайна т1е /цхьа/ бáла бáрах » . Аллах1 гергара ву /бусалбанáхана/ тóламца , я Шéгара цхьана омрунца /сацамца/ вáн , т1аккха уьш /мунéпикъаш/ хир бу шайн дог1машкахь /дегнашкахь/ шаьш хьулдинчунна дохкóбевлла .
53.Шаьш /Дéлах/ тешначáра /вовшашка/ óлу : « Х1орш бу /уьш/ шаьш Аллах1аца шайн ч1óг1а дуйнаш биънарш , баккъалла а шаьш /динехь/ шоьца ма ду бóхуш ? » . /эрна/ Йайна цéран /дика/ 1амалаш , /дуьнéнахь , эхартахь/ эшнарш хили уьш . 
54.Х1ай шаьш /Дéлах/ тешнарш ! Шоьх миллá шен динах вухакхетахь , Аллах1 вóг1ур ву /цхьана/ къóмаца /нáхаца/ , Шéна уьш бéзаш , цáрна Шá вéзаш /долчу/ , /шаьш/ муъманáхаца /хьастабелла/ к1еда-мерза болуш , керстанашца /ч1óг1а/ буьрса болуш , шаьш Аллах1ан /дин тóлóран/ новкъахь /джих1ад дарца/ къахьоьгуш а , т1ехтýхучун т1ехтóхамах шаьш ца кхьоьруш а /болу/ . Иза Аллах1ан комаьршалла ю , Шéна луучунна Цó шá луш йолу . Аллах1 /комаьршаллин/ шортó ерг , хуург ву .
55.Баккъалла а шун вéрас /г1оьнча/ Аллах1 а , Цуьнан элчá а , шаьш /Дéлах/ тешнарш а бу , шаьш лáмаз /х1отта/ деш , закат луш , шаьш /рукý1ана/ охьатоь1уш болу . 
56.Шá Аллах1 а , Цуьнан элчá а , шаьш /Дéлах/ тешнарш а вéрас /г1оьнчá/ лаьцнарг /милла велахь/ … , баккъалла а Аллах1ан тóба - уьш бу тоьлур берш .
57. Х1ай шаьш /Дéлах/ тешнарш ! Аш ма лéца шоьл хьалха шайна жайна деллачáрех /болу/ шаьш шун дин кхáрдамнá , бéгашнá лаьцнарш а , /Дáлла дéкъахóвеш болу/ керстанаш а /шайна/ хьéший /доттаг1ий/ . Аллах1ах кхéра , шаьш муъманах хиллехь . 
58.Аш лáмазé кхайкхича , цáра и лéцира кхáрдамна а , бéгашнá а . /ткъа/ Иза - баккъалла а уьш ца кхéташ къам долун дéла ду . 
59.Ахь áла : « Х1ай жайнан ох1лу ! Шуна тхоьгара цадéзарг тхо Аллах1ах а , /Цо/ тхайга доссийначух а , /тхоьл/ хьалха доссийначух а тéшар , баккъалла а шоьх дукхах берш пéсакънáх хиларнá бен дуй ? »
60.Ахь áла : « Аллах1ан гергахь бéкхамца цул сов вóниг /мила ву/ дийций ас шуна ? /иза/ Аллах1а шéна не1алт аьлларг а , Иза шéна оьг1аз вахнарг а , Цó шайха маймалш , хьакхарчий йинарш а , т1áг1ýтана /шайт1ана/ 1ибáдат динарг а /ву/ . Уьш меттигца вóнаш а , нийсачу новкъах сов тилларш а бу . 
61.Шу долчу баьхкича цара элира : « Тхо /Дéлах/ тешна » . Бакъ долуш , керстаналлийца чýбаьхкира уьш , цуьнца áрáбевлира . Аллах1 т1ех дика хууш ву цáра хьулдеш хилларг .
62.Хьýна го цáрех дукхах берш , къа дарехь а , мостаг1аллехь /зуламехь/ а , хьáрамниг шаьш даарехь а сихóеш . /Дéлóра/ Ма вон ду-кх цáра деш хилларг . 
63.Жуьгтийн молланашá а , 1éламнáхá а уьш бухатóхахьáра цáра къилахь дерг áларх а , цáра хьáрам дерг даарх а ! /Дéлóра/ Ма вон ду-кх цáра деш хилларг . 
64.Жуьгтийн динехь болчáра элира : « /Дáла шайна рицкъан гаттó йича/ Аллах1ан куьг /б1аьрмецигаллó/ дихкина ду » . Цéран куьйгаш ду-кх /уьш массó диканах/ дихкина . /Дáла/ Не1алт аьлла цáрна , цáра /и/ áларна . Мелхó а , Цуьнан ши куьг /комаьршаллийца/ диллина ду . Шéна /дала/ луучулла рицкъа ло Цó . /Дéлóра/ Цáрех дукхах берш хьан Дéлéра хьоьга доссийначó сов бóхур ма бу т1ехбийларехь а , керстаналлехь а . /цундéла/ Óха цáрна юккъé тесира мостаг1аллá а , цабéзам а къéматде кхáччалц . Цáра т1амна ц1е мел латий , Аллах1а д1айайъира и . Уьш лéла лаьттахула бóхамца . Аллах1ана ца бéза бóхамаш бийраш . 
65.Цáра /ладóг1арца/ д1ах1оттийнéхьара Таврáт а , Инжийл а , шайн Дéлéра шайга доссийнарг а , /т1аккха/ цáра /шортта рицкъа/ дуур ма дара шайна т1ехуларá а , шайн когаш к1елхьáрá а . Цáрех ю г1éхьа /г1áтакхé/ тóба . /ткъа/ Цáрех дукхах берш - вон ду цáра дийриг .
67.Х1ай элча ! Д1акхайкхадé /нахé/ хьан Дéлéра хьайга доссийнарг ! Ахь /и/ ца дахь , ахь д1а ца кхайкхийна Цуьнан элчаналла . Аллах1а ларвийр ву хьо нáхах /дóлучу вóнех/ . Баккъалла а Аллах1а ца нисдо /Шех/ цатéша къáм . 
68.Ахь áла : « Х1ай жайнан ох1лу ! Шу дац цхьанá х1уманна т1ехь , аш Таврáт а , Инжийл а , шайн Дéлéра шайга доссийнарг а /цара бóхург дарца/ д1ах1оттадаллалц . /Дéлóра/ Цáрех дукхах берш хьан Дéлéра хьоьга доссийначó сов бóхур ма бу т1ехбийларехь а , керстаналлехь а . Г1айг1а ма йé /Дéлах/ цатéшачу къóмана . 
69.Баккъалла а шаьш /Дéлах/ тешнарш а , шаьш жуьгтин динехь хилларш а , /иштта/ Сáбиýнаш /óлу динах йаьлла тóбá/ а , /1ийсáн динéра/ насáраш а , цáрех/ шá Аллах1ах а , т1аьхьарчу /эхарт/ дийнах а тешна , дика 1амал йинарг /милла велахь/ , цáрна т1ехь /эхартахь/ цхьá кхéрам /хир/ бáц , /я/ уьш г1айг1анé /хир/ бáц . 
70./Дéлóра/ Бакъ долуш , Óха ч1áг1ó ийцира Исраилан к1енташкара . Óха хьажийра цáьрга элчанаш . /ткъа/ Шайн дог1машна цадéзачуьнца шайна цхьа элча мел веа , /цáрех/ цхьа тóба харцйира цáра , цхьа тóба йийра .
71./шайна/ Питан /1áзап/ хир дац моьттира цáрна , /амма/ б1аьрзé а , къорý а хилира уьш . Т1аккха Аллах1а гечдира цáрна . Цул т1аьхьá а цáрех дукхах берш б1аьрзé а , къорý а хилира . Аллах1 гуш ву цáра дийриг . 
72./Дéлóра/ Бакъ долуш , /Дéлах/ цатешна шаьш аьлларш : « Баккъалла а Аллах1 - иза Марйаман к1ант Масийхь /1ийса/ ву » . Масийхьа /цаьрга/ элира : « Х1ай Исрáилан к1ентий ! 1ибáдат дé Аллах1ана - сан Даллá а , шун Дáллá а /сýна ма дé/ ! Баккъалла а шá Аллах1аца декъахó вийриг /милла велахь/ , бакъ долуш Аллах1а цуна хьáрам йина ялсамани , цуьнан лечкъийла /жоьжахатин/ ц1е ю . Зуламхошна бац /уьш к1елхьар бáха/ г1оьнчанаш . 
73./Дéлóра/ Бакъ долуш , /Дéлах/ цатешна шаьш аьлларш : « Баккъалла а Аллах1 кхааннах кхоалг1аниг ву » . Кхин дéла вац , цхьа /Аллах1/ Дéла вóцург . Уьш ца совцахь шаьш бóхучух , /Дéлóра/ цáрех шаьш /Дéлах/ цатешначáрех хьакхалур ма ду /уьш/ лазош /долу/ 1áзап . 
74.Аллах1е тóба /х1унда/ ца до /техьа/ цара , Цуьнга гечдар /х1унда/ ца доьху /техьа/ цáра ?! Аллах1 /дохкó ваьллачунна/ гечдеш , /цуьнца/ къинхéтамé /ма/ ву . 
75.Марйаман к1ант Масийхь /1ийса/ ма вац , элчá бен , бакъ долуш шел хьалха /ша санна/ элчанаш д1абахана /волу/ , цуьнан нáна ю бакъ /оьзда/ зуда . И шиъ дара /адамаш санна/ кхáча бууш . Хьажахь /цáрна/ áйаташ Óха билгала мýха до , т1аккхá хьажахь /шат1анó бакъóнах/ уьш д1а мýха берзабо .
76.Ахь áла : « Аш 1ибáдат /мýха/ до ткъа Аллах1 витина шуна /дан/ зен а , пайда а /шен/ карахь дóцучунна , И Аллах1 /аш дуьйцург/ хезаш , /лелóриг/ хууш волушнехь ?! » 
77.Ахь áла : « Х1ай жайнан ох1лу ! Шу т1ех ма дийла шайн динехь /къаьсттина/ бакъ дóцучохь , шу т1аьхьá ма дáза /д1адаханчу/ къóман /нéхан/ лаамашна , бакъ долуш /т1ех дáларна/ хьалха тиладелира и , дуккхá /нах/ тилийра цáра , нийсачу новкъах тилабелира уьш » . 
78./Дáла/ Не1алт аьлла Исрáилан к1ентех шаьш /Шех/ цатешначáрна Дáвýдан а , Марйаман к1ента 1ийсáн а маттаца . Иза уьш 1éса хиларнá а , /дозанел/ т1ех буьйлуш хиларнá а /аьлла/ ду . 
79.Уьш бара шаьш динчу вóчух вовший юха ца тýхуш /ца сацош/ . /Дéлóра/ Ма вон ду-кх /и/ цáра деш хилларг . 
80.Хьýна го цáрех дукхах берш , шаьш /Дéлах/ цатешначаьрца гергарлó лéлош . /Дéлóра/ Ма вон /х1ума/ ду-кх /и/ цéран дог1маша цáрна /эхартана/ шá хьалхадаьккхинарг - Аллах1 шайна оьг1аз вахар , гуттар 1áзапехь лаьттар бу уьш .
81.Уьш тéшаш хиллéхьáра Аллах1ах , пайхамарах , /Дáла/ цунга досиийначух - цáра уьш /керстанаш шайна/ доттаг1ий /хьéший/ лоьцур /ма/ бáцара /бусалбанаш 1аддá битана/ . Дéлахь а цáрех дукхах берш пéсакънáх бу . 
82./Дéлóра/ Хьýна карор ма бу шаьш /Дéлах/ тешначáрна уггар ч1óг1а мостаг1алла долу нах жуьгтин динехь берш а , шаьш /Дáлла/ декъахó винарш а . /иштта Дéлóра/ Хьýна карор ма бу шаьш /Дéлах/ тешначáрна цáрех уггар бéзамца ч1óг1а берш шаьш : « Тхо насáраш /1ийсан динехь/ ду » - аьлларш . Иза , баккъалла а цáрех мозг1арш а , халбатхой а болун дéла а , баккъалла а цáра /бакъонна т1аьхьа бáза/ куралла ца йо дéла а ду . 
83.Цáрна хезча /Дáла/ элчанна т1едоссийнарг , хьýна го цéран б1аьргаш б1аьрхих дуьзна шайна девзинчу бакъдолчух . Цáра óлу : « Х1ай тхан Дéла ! Тхо тешна /х1окхунах/ , /цу т1ехь/ тéшашца /цхьана/ д1айаздéхьа тхо . 
84.Тхо х1унда ца тéша Аллах1ах а , бакъдолчух тхайна деанчух а ? Тхо догдóхуш ма ду тхан Дáла /ялсамани/ чудахийтарé дикачу къóмаца /нáхаца/ » .
85.Цáра аьллачунна /дуьхьал/ Аллах1а цáрна елира /ялсаманин/ бошмаш , шайн к1елахула тáтóлаш лéлаш /йолу/ , гуттар лаьттар бу уьш цу чохь . Иза дикадечéран бéкхам бу . 
86.Шаьш /Дéлах/ цатешнарш а , Тхан áйаташ харцдинарш а - уьш жоьжахатин дай бу . 
87.Х1ай шаьш /Дéлах/ тешнарш ! Аллах1а шайна /зовкхех/ магийна /хьáнал дина/ долу ц1ена дерш хьáрам ма дé , /Аллах1ан дóзанел/ т1ех ма довла ! Баккъалла а Аллах1ан ца бéза т1ехбуьйлурш .
88.Аш даа Аллах1а шайна деллачу рицкъанах хьáнал , ц1ена дерг . Кхéра Аллах1ах - Шá шу Шех тéшаш волчу . 
89.Аллах1а шу бехкé ца до шун дуйнашкахь лаамза даьллачунна , делахь а Цó бехкéдо шу аш /шайн лаамца/ дихкинчу дуйнашна . Цуьнах ц1анвалар - дукха хьолахь аш шайн доьзалшна баóчу кхáчанах итт мискастагана кхáча баор , йа цáрна т1едýхар , йа лай азат /маьрша/ вар ду . Шá /цáрех цхьá х1ума/ ца карийнарг /милла велахь/ - /цуьнан ц1анвалар/ кхо де марха кхáбар ду . Иза шун /къéра/ дуйнех ц1анвлар ду аш биъначу . Ларбé шайн дуйнаш ! Иштта , Аллах1а билгалдо шуна Шен áйаташ . Шу баркаллé хила мега /цу т1ехь/ . 
90.Х1ай шаьш /Дéлах/ тешнарш ! Баккъалла а , къаркъá а , /юкъа ахча дуьллу/ шовкъé ловзарш а , ц1уй а , /шайца пáл тосу/ пхерчий а шайт1ан балхах /долу/ боьханиг ду /шуна/ . Гéнадовла цуьнах ! Шу дéкъала хила мега /т1аккха/ .
91.Баккъалла а шайт1анна лаьа къаркъангахь а , /юкъа ахча дуьллу/ шовкъé ловзаршкахь а шуна юккъé мостаг1алла , цабéзам бóжó а , Аллах1 хьахóрах , лáмазах шу духатóхá а . Шу совций ?!
92.Аллах1ан муьт1ахь хила , элчанна муьт1ахь хила , ларлó /1éсаллех/ ! Ткъа шу /муьт1ахьаллех/ д1адерзахь , шуна хаийла баккъалла а Тхан элчанна т1ехь /дерг деккъа/ билгала д1акхайкхор дуй /ткъа бекха Тхоьгахь бу/ .
93.Шаьш /Дéлах/ тешначáрнá а , диканаш динчáрнá а т1ехь къа дац , шаьш /хьалха/ диъначунна , уьш /х1инца/ кхийрача , /Дéлах/ тешча , диканаш дича , т1аккха /юхá а/ кхийрача , тешча , т1аккха /юхá а/ кхийрача , дикадича . Аллах1ана дикадийраш /ма/ бéза . 
94.Х1ай шаьш /Дéлах/ тешнарш ! /Дéлóра/ Аллах1а шу /ихьрам дихкина долуш/ зуьйр ма ду ижýх /экханах цамагийначу/ цхьана х1уманца , шун куьйгаш а , шун г1оьмукъаш а шéна т1екхочуш йолчу , Аллах1ана хаархьама мила ву Шех къайлаха кхоьрург . Ткъа шá цул т1аьхьа /оцу дóзанел/ т1ехваьлларг /милла велахь/ цунна лазош /долу/ 1áзап ду . 
95. Х1ай шаьш /Дéлах/ тешнарш ! Аш /цхьá/ экха ма дéлуш шаьш ихьрáм дихкина долуш ! Шá и /экха/ дийнарг шоьх /милла велахь/ хуъушехь , /цуьнан/ бéкхам цó дийнарг саннарг /бáрамехь/ хьайбанех /такхар/ бу , шеца кхел еш шоьх нийсó лéлóчу шимма Ка1бé кхóчу сáг1а дáккхарца , я /цуьнан/ ц1анвалар мисканáхана кхáча балар ду , я цуьнан /х1ор кáнна/ бáрамехь /цхьа де/ мáрха кхáбар ду , цуьнга шен балхан бáла /халó/ 1овшийтархьама . Аллах1а гечдина д1адаханчунна . Шá /цунга/ вуха вирзинарг /милла велахь/ , Аллах1а цуьнгара бéкхам оьцур бу . Аллах1 сийлахь , бéкхам эцаран Дá ву . 
96.Шуна магийна /аш/ х1орд чохь ч1áра лáцар , и баар - шунá а , нéкъахошна а зовкханна . Шуна ца магийна лаьттахь таллар , шу ихьрам дихкина мел ду . Кхéра Аллах1ах , Шéга шу гулдийр долчу .
97.Аллах1а хилийтана /хьáрамчух/ дихкина /долу сийлахь/ Ц1а - Ка1ба а , /хьáрамчух/ бихкина /болу/ бутт а , г1урбан /дáлош долу/ хьайбá а , /билгалонна/ кóчарш оьхкинарш а нáхана /динехь/ т1етовжамна . Иза , шуна хаийтархьама ду , баккъалла а Аллах1ана сиглашкахь а , лаьттахь а /мел/ дерг хууш дуй а , баккъалла а Аллах1 массо х1ума хууш верг вуй а .
98.Шуна хаийла , баккъалла а Аллах1 та1зар ч1óг1а долуш вуй а , /иштта/ баккъалла а Аллах1 гечдийриг , къинхéтамéниг вуй а . 
99.Элчанна т1ехь /ма/ дац /шуна/ д1акхайкхор бен . Аллах1ана хууш ду аш гучудоккхург а , аш хьулдеш дерг а 
100.Ахь áла : « Цхьатерра дац боьха /хьáрам/ дерг а , ц1ена /хьáнал/ дерг а , боьхачун дукхаллó /хьо цецваьккхина/ хьоьга /шех/ тáмаша байтинехь а » . Аллах1ах кхéра х1ай хьéкъалан дай ! Шу дéкъала хила мега . 
101.Х1ай шаьш /Дéлах/ тешнарш ! Ма хетта шайна /жоьпаш/ гучудаьхча шаьш шуна цатам бийр болу х1уманех /лаьцна/ , аш цáрех /лаьцна/ Къуръáн доссош хáттахь шуна гучудóхур ду уьш . Аллах1а гечдина цáрна . Аллах1 гечдийриг , вунó сóбарéниг ву .
102.Бакъ долуш шоьл хьалха хаьттира цáрех /лаьцна цхьана/ нáха . Т1аккха уьш хилира цáрех цатéшаш .
103.Аллах1а омру дина дац бахьийратцá а , дац сáибатцá а , дац васийлатцá а , дац хьáмицá а /óлучу эмкалшца/ , делахь а шаьш /Делах/ цатешначáра харцó кхуллу Аллах1ана т1ехь , цáрех дукхах берш хьéкъалé бац .
104.Цáрга аьлча : « Схьадуьйла Аллах1а доссийначунгá а , элчанна т1é а ! » . Цáра элира : « Тоьуш ду тхýна /динехь/ тхан дай шéна т1ехь карийнарг » . Цéран дай х1уммá ца хууш а , /бáкъонга/ ца нислуш а хиллехь ай ? 
105.Х1ай шаьш /Дéлах/ тешнарш ! Шуна т1ехь шайн дог1маш /лардар , нисдар/ ду . Шуна зен дийр дац шá тилавеллачó шу нисделлехь .Аллах1é ду шун дерзар массéран , т1аккха Цó дуьйцур ду шуна аш деш хилларг .
106.Х1ай шаьш /Дéлах/ тешнарш ! Шоьх цхьанна валар /бахьана/ т1едеана - весет дечу хéна , шуна юккъера тоьшалла шоьх /волчу/ нийса шимма , я шоьх вóцучу кхéчу шимма /дан дéзаш/ ду , шу лаьттахула лéлаш /долуш/ , шуна т1е валаран бáла беънехь . Аш и шиъ сацор ву /малхбузу/ лáмазал т1аьхьа , т1аккха Аллах1аца дуй буур бу цáршимма , шу шек девллехь /цéран тоьшаллехь/ . « Óха ца оьцу цуьнах /дуьнéнан/ мáх , иза /тхан/ гергара /стаг/ хиллехь а , óха ца хьулдо Аллах1ан тоьшалла , т1аккха баккъалла а тхо къинош дечáрех ду » . 
107.Баккъалла а /веллачун ох1лунна/ и шиъ /теш/ къинна хьакъ /хáрц/ хилар гучудаьллехь , т1áккха шайна т1ехь /харцó/ хьакъ хиллачáрех /волу веллачун/ хьалхара /гергара/ кхи шиъ х1уттур ву цаьршиннан меттана , цáршимма Аллах1аца дуй буур бу : « /Дéлóра/ Тхан тоьшалла цаьршиннан тоьшаллел а сов хьакъ ма ду , тхо /дóзанел/ т1ех ма ца доьвлла . /довлахь/ Баккъалла а тхо т1аккха зуламхойх ма хуьлу » 
108.Иза герга ду уьш бáхка тоьшаллийца шá ма-дарра , я уьш кхéра шайн дуйнел т1аьхьа /кхéчáра/ дуйнаш юхабаъарх . Аллах1ах кхéра , ладóг1а /шайга дуьйцучунга/ , Аллах1а ца нисдо пéсакъ /1éса/ къáм .
109.Оцу /къéмат/ дийнахь Аллах1а элчанаш гулбина элира : « Х1ун жопделла /шун къаьмнаша/ шоьга ? » . Цáра элира : « Тхоьгахь дац /и/ хаар , баккъалла а Хьо ву къайлéнаш хуург »
110.Аллах1а элира /эра ду/ : « Х1ай Марйаман к1ант 1ийсá ! /баркаллийца/ Дагадаийта хьайна т1éрá а , хьан нáнна т1éрá а Сан зовкх , Ас хьо ч1аг1вира Дéзачу /Жабрáилан/ Сица . Ахь нáхé къамел дóра áганахь /волуш/ а , кхиъна /воккха/ волуш а . Ас хьýна 1áмийра йóзá а , кхéтамаллá а , Таврат а , Инжийл а . Сан пурбанца ахь поппарх олхазаран санна кеп йóра т1аккха цу чу 1а тýхура , т1аккха цуьнах олхазар хуьлура Сан пурбанца , ахь тóвóра б1аьрзéниг а , прокáза /цамгар/ ерг а Сан пурбанца , белларш /денбой/ г1иттабóра Сан пурбанца . Ас хьоьх /куьг 1оттарх/ бухатуьйхира Исрáилан к1ентий хьо цáрна билгалóнашца веанчу хéна .
Цáрех шаьш /Дéлах/ цатешначáра элира : « Х1ара /ма/ дáц билггала /долу/ бозбуанчаллá бен »
111./дагадаийта/ Ас хьийхира /1ийсáн/ нáкъосташка : « Тéша Соьх а , Сан элчанах а » /аьлла/ . Цáра элира : « Тхо тешна , тоьшалла дéхьа баккъалла а тхо бусулбанаш хиларца » 
112./дагадаийта 1ийсáн/ Нáкъосташа элира : « Х1ай Марйаман к1ант 1ийсá ! Хьан Дéлан ницкъ кхóчий тхýна т1е стигалара /дааран/ шун доссó ? » . Цó /1ийсáс/ элира /цáрга/ : « Аллах1ах кхéра , шу муъманáх хиллехь » .
113.Цáра элира : « Тхýна лаьа тхаьш цуьнах кхáлла , тхан дегнаш д1атедалá а , бакъ долуш хьо тхуна бакълийна хилар хаá а , цу т1ехь тхаьш теш хилá а » 
114.Марйаман к1анта 1ийсáс элира : « Х1ай Аллах1 - тхан Дéла ! Доссадéхьа тхýна т1е стиглара /дааран/ шун , шá тхýна - тхан хьалхарчуннá , тхан т1аьхьарчуннá дездé а , Хьоьгара билгалó а хуьлуш . Лóхьа тхýна /и/ рицкъа ! Хьо ву-кх рицкъа лучáрех уггар г1óлий верг »
115.Аллах1а элира : « Баккъалла а Ас доссор ду и шуна т1е , ткъа шá /цул/ т1аьхьа цатéшарг /милла велахь/ , баккъалла а Ас цунна 1áзап дийр ма ду , 1áламашха цхьанненнá а Ас шá дийр дóцучу 1áзапца »
116./дагадаийта/ Аллах1а элира : « Х1ай Марйаман к1ант 1ийсá ! Ахь аьллéра нáхé : « Аллах1 витé сó а , сан нáнá а ши дéла лáца ? » . Цó /1ийсас/ элира : « /декъахóчух/ Ц1ена ву Хьо /Дéла/ . Сан /бакъóнехь/ ма дац сан бакъó йóцург ас áлар /кхайкхор/ . Ас и аьлла хилча , бакъ долуш Хьýна и хиъна /хир дара/ , /х1унда аьлча/ Сан дагахь дерг Хьýна /дика/ хаа , Хьан дагахь дерг сýна ца хаа . Баккъалла а Хьо ма ву къайлéнаш хууш вверг .
117.Ас ца аьлла цáрга , Ахь соьга шéца омру динарг бен : « 1ибáдат дé Аллах1ана - сан Дáллá а , шун Дáллá а » , цáрна т1ехь теш вара со , цáрна юккъехь со мел ву , ткъа Ахь со д1акхалхийначу хéна , Хьо вара цáрна т1ехь т1ехьожург , Хьо ву массó х1уманна т1ехь теш . 
118.Ахь цáрна 1áзап дахь , баккъаллá а Хьан лайш бу-кх уьш , ткъа Ахь цáрна геч дахь , баккъаллá а Хьо сийлахьниг , кхéтамéниг ма ву » .
119.Аллах1а элира : « Х1ара бакълуьйчарна шайн бакълéрó пайдабо де ду , цáрна шайна к1елахула тáтóлаш лéла бошмаш ю , цу чохь лаьттар бу уьш гуттар » . Аллах1 рéза хилла цáрна , Цунна рéза хилла уьш . Иза бу боккха тóлам .
120.Аллах1ан ду стиглашин а , лаьттан а , цу чохь /мел/ долчунан а óлалла /дóлалла/ , Иза массó х1уманна т1ехь ницкъ кхóчуш ву . 
11.05.2008